Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu hoiatas PO presidenti Abbasi,
et kui ässitustöö jätkuvalt olukorda halvendab,
peab Iisrael vastutavaks Palestiina omavalitsust.
USA välisminister Kerry teatas peatsest visiidist regiooni,
et püüda leevendada pingeid Iisraeli ja palestiinlaste vahel.
USA väitel rikkus Iraan oma uue ballistilise raketi katsetusega
ÜRO Julgeolekunõukogu resolutsiooni.
Iisraeli linnades kestab vägivald.
Tuhanded Iisraeli araablased ja palestiinlased
kogunesid miitingule araablaste linnas Sakhninis,
et protestida nn juutide tihenenud visiitide vastu al-Aqsa mošeesse,
Jeruusalemma vanalinnas Templimäel.
Meeleavaldust juhtisid Iisraeli Islamiliikumise juht šeik Salah
ja mõned Iisraeli araablastest Knesseti liikmed.
Palestiinlaste juhtkond Läänekaldal ja araablaste juhid Iisraelis
on süüdistanud Iisraeli juutide parempoolseid poliitrühmitusi
tihedamates visiitides Templimäele sihiga muuta status quod,
mille järgi pühapaigas võivad palvetada vaid moslemid.
Palestiina juhtkonna sihikindel püüe säilitada status quo
on vastuolus Jordaania-Iisraeli rahulepinguga,
mille 9. paragrahvi punkt 3 järgi säilitavad nii Jordaania kui Iisrael
Templimäel ehk moslemite Haram el-Sharifil usuvabaduse.
Ometi on Iisraeli valitsus pingete rahustamiseks
lubanud judaismi ülimas pühapaigas status quo säilitada
ja süüdistab palestiinlaste presidenti
valesüüdistuse alusel vägivallale ässitamises.
Tahaksin öelda PO juhile Abbasile:
Lõpeta valetamine!
Lõpeta ässitamine!
Tõeline juht peab vastutustundlik olema.
Pead lõpetama ässitustöö alade suhtes,
mis ei kuulu PO jurisdiktsiooni alla, nii Templimäe
kui Iisraeli julgeolekujõudude ja Iisraeli kodanike
legaalsete kaitsemeetmete suhtes, kui neid ründavad mõrvarid.
Peate võitlema ekstremistidega,
kes sunnivad süütuid kallist hinda maksma.
Valelik ja pahatahtlik ässitamine meie vastu jätkub.
Peaminister Netanyahu hoiatas PO presidenti Abbasi,
et kui ässitamine jätkuvalt olukorda halvendab,
peab Iisrael vastutavaks Palestiina omavalitsust.
Ütlen PO esimehele: Ära muuda mõrvareid kangelasteks.
Ja kui olukord halveneb
Hamasi, Islamiliikumise ja PO ässitustöö tõttu,
lasub vastutus sinul.
Iisraeli julgeolekukabinet andis politseile loa
sulgeda Jeruusalemmas pinge- ja ässituskolded
või need julgeoleku kaalutlustel blokeerida.
Ministrid otsustasid paigutada teedele armeesalku,
tõhustada politseinike varustust ja arvu araabia- ja juudiasulate piiridel,
ning värvata juurde 300 uut avaliku transpordi turvameest.
Julgeolekuministrid määrasid ka karistusi terroristidele:
tühistatakse alaline elamisluba, konfiskeeritakse omandit
ja keelatakse terroriaktide eest lammutatud majade ülesehitus.
Olukorra halvenemise tõttu Iisraelis ja Palestiina aladel
teatas USA välisminister Kerry peatsest visiidist regiooni,
et püüda rahu taastada.
Kerry ütles Harvardi Ülikoolis,
et viimastel aastatel toimus asunduste ehituses massiivne kasv,
mis olevat tema väitel
Palestiina märatsejate frustratsiooni ja vägivalla põhjuseks.
Ometi mõistis Kerry karmilt hukka terroriaktsioonid
ja ässitustöö Iisraeli kodanike vastu ning hoiatas,
et jätkuv vägivald kaugendab rahvad pika konflikti lahendamisest.
Vestlesin nädalavahetusel peaminister Netanyahu
ja president Abbasiga ning püüame pingeid maha rahustada.
Lähen peagi, mingil ajal sinna,
ja püüan sekkuda, et olukorda leevendada.
Kui me ei tegutse,
röövitakse kahe riigi lahendus kõigilt.
Viimastel aastatel on asundustes massiivne juurdekasv toimunud.
Ja nüüd on käes kasvavast frustratsioonist johtuv vägivald.
Kasvab ka iisraellaste pettumus, kuna ei toimu mingit liikumist.
Vaatan seda, ja kui see peaks plahvatama ...
Loodan ja palvetan, et seda ei juhtu, ning seda on võimalik ära hoida,
kuid mingil hetkel peame kindlasti sekkuma,
et aidata neid raskusi ületada.
Ja parem varem, kui liiga hilja.
Iraani kaitseminister teatas äsja
uue ballistilise täppisraketi edukast katsetusest.
See näitab, et Iraan on hakanud arendama rakettide täpsust.
Valge Maja esindaja sõnul on tugevaid viiteid,
et raketi Emad katsetus rikkus ÜRO Julgeolekunõukogu resolutsiooni.
Julgeolekunõukogu on keelustanud Iraanil tegevuse
tuumapäid kanda suutvate rakettidega.
Iraani võimud pole keeldu järginud.
Meil on tugevaid viiteid,
et rakettide katsetus rikkus ÜRO Julgeolekunõukogu otsust,
mis puudutab Iraani tegevust ballistiliste rakettidega.
Kahjuks pole see midagi uut. Iraan on rikkunud üksteise järel
pea kõiki rahvusvahelise kogukona nõudeid
Teherani ballistilise raketiprogrammi suhtes.
Resolutsioon võimaldab rahvusvahelisel kogukonnal
keelustada teatud varustus ja materjalid,
mida Iraan võib kasutada oma raketiprogrammi arendamiseks.
See võimaldab meil teha partneritega koostööd
strateegia osas, mis takistab Iraani raketiprogrammi edenemist.
See on täiesti eraldiseisev asi
Iraani ja ülejäänud maailma vahelisest tuumalepingust.
Iisraeli raketiekspert Uzi Rubin ütles katsetuse kohta,
et see oli suur edusamm Iraani rakettide täpsuse jaoks.
See on suur samm edasi, kvantumhüpe Iraani raketivõimekuses.
Selline võimekus on täna vaid Hiinal.
USA suudab selliseid rakette teha, kuid praegu neil pole neid.
USA ei vaja neid tingimata.
Kui Emad on töökorras,
suudab Iraan teha täppisrünnakuid
Saudi Araabia, Iisraeli ja Egiptuse armee- ja valitsusobjektide vastu.
Rubini sõnul arendab Iisrael õhutõrjesüsteemi,
mis arvestab Iraani uue raketiga.
Iisrael arendab õhutõrjesüsteemi nelja tüüpi rakettidega
ehk arvestatakse kõigi võimalike stsenaariumitega.
Emadi avalikuks saamine polnud üllatus.
Üks USA õpetlane ennustas seda umbes aasta eest.
Info raketi kohta eksisteeris.
Iisraeli Kaitseministeerium teeb kindlasti kõik vajaliku
sellise raketi võitmiseks.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri